**«БИОЛОГИЯЛЫҚ МОДЕЛЬДЕР ЖӘНЕ ҚОЛДАНБАЛЫ ЕСЕПТЕР» БАҒДАРЛАМАСЫ БОЙЫНША САБАҚ-БҰЛ ОҚУШЫЛАРДЫҢ ТАНЫМДЫҚ ҚЫЗЫҒУШЫЛЫҒЫН АРТТЫРАДЫ**

Алматы облысы,Қонаев қаласы

«№3 орта мектеп» мемлекеттік коммуналдық мекемесінің биология пәні мұғалімі:Нурмаганбетова Бахыт Айткалиевна

**Аннотация**

Бұл мақалада аталаған бағдарлама бойынша міндетті түрде элективті курстар (оқушылардың таңдау пәндеріне байланысты) - мектептің 10 және 11 сыныптарында таңдау пәндерін тереңдетіп игеру үшін пән бойынша арнайы тақырыптары көрсетілген биология пән мұғалімдері үшін көмекші құрал екендігі айтылған. Бағдарлама бойынша мектепте оқытылатын элективтік немесе басқалай атаумен қосымша пәндердің мақсаттары, міндеттері - жасөспірімге болашақ мамандықты таңдауға көмектесу және тиісті университетке түсуге дайындау.Атап айтқанда: оқушының жалпы білім беретін биология пәні бойынша білімдегі олқылықтардың орнын толтырады.

**Кілт сөздер**:модельдеу, кескін,сызба, биологиялық есептер.шартты белгілер

 Орта мектепті дамытудың басты бағыты- білім беру сапасын арттыру, оқыту жүйесін түрлендіру арқылы әрбір оқушының білім алуына жағдай жасау болып табылады. Танымдық белсенділікті, оқушылардың назарын белсендірмей, оқытылатын тақырыпқа тұрақты танымдық қызығушылықты қалыптастырмай мұғалімнің орындау тиіс мақсат-міндеттерді шешуде жетістікке жету мүмкін емес. Әрине оқушының қандай да бір пәнге деген ынтасы,шын көңілімен ықыласы болса ол оқушымен осы қызықтырған тақырып аясында жұмыс істеу,оқыту жеңіл болады.Танымдық қызығушылық белсенділікті тудырады.Оқушылардың білімге деген ынтасын,назарын аударту мәселелері қазіргі заманғы мұғалімдер үшін ең басты мәселелердің бірі болып табылады. Биология сабақтарында оқушылардың танымдық қызығушылығын дамыту үшін биологиялық міндеттердің барлық түрлерін қолдану керек, яғни қосымша факультативтік немесе элективтік курс сабақтарына барынша жандандыру керек.Факультативтік сабақтардың тақырыптары дұрыс,қажеттілікке қарай таңдалып жүргізілсе,оқушылардың негізігі пән биология пәнінен алған теориялық білімін осы қосымша сабақтарда жалғасын табады.

Факультативтік сабағын жүргізу қажет деп сыныптағы оқушылар қызығушылықтарына мән бермей және кез келген тақырып та қосымша сабақ жүргізіле берсе, оқушыларда танымдық міндеттер болмайды.Танымдық міндет болмағандықтан, ойдың жұмысы да жоқ,нәтиже де жоқ болады.

 Факультативтік сабағын жүргізу қажет деп сыныптағы оқушылар қызығушылықтарына мән бермей және кез келген тақырып та қосымша сабақ жүргізіле берсе оқушыларды танымдық міндеттер болмайды.Танымдық міндет болмағандықтан, ойдың жұмысы да жоқ,нәтиже де жоқ болады.Сондықтан факультатив тақырыптарында 10 сынып оқушылары арасында қандай пәндер таңдап отырғандықтарына орай оқу мақсаттарын құру керек. Биология-химия, биология-информатика пәндерін таңдап отырған оқушылар үшін «Биологиялық модельдер және қолданбалы есептер» тақырыбындағы факультативтік сабақтарына қатысып білім алу өте тиімді болып табылады. «Биологиялық модельдер және қолданбалы есептер» бағдарламасы аясында өткізілетін сабақтың ерекшелігі биология ғылымының салалары бойынша биологиялық модельдеу жұмыстары және есептерді шығаруда оқушылардың білімдерін тереңдете түсуге мүмкіндік береді.Биология сабақтарында алған білімдерін басқа да жаратылыстану ғылым салаларымен байланыстыра отырып,жаратылыстану пәндері арасында жаңа жаңалықтардың бетін ашуға мүмкіндіктері болады.Қәзіргі заман қажеттіліктеріне орай мамандықтарды таңдай алады. Мектепке биология пәні бойынша «Биологиялық модельдер және қолданбалы есептер» бағдарламасы аясында элективтік қосымша сабақтар өткізу мүмкіндіктері болса бұл әсіресе таңдау пәндері осы биология-химия,биология-география болған оқушыларға бұл ғылым бойынша білімдерін кеңейтуге,тіпті олардың ата аналарына да тиімді жағдай болады. «Биологиялық модельдер және қолданбалы есептер» бағдарламасы бойынша элективті курсы – биология ғылым салалары бойынша биологиялық модельдеу жұмыстары мен биологиялық (ботаника, зоология, адам және жануарлар анатомиясы мен физиологиясы, генетика, молекулалық биология, экология бөлімдері бойынша) есептерді шығаруда, оқушылардың биологиялық білімдерін толықтыруға, танымдық қызығушылықтарын арттыруға мүмкіндік береді, сонымен қатар мамандық таңдауына да бағыт бере алады.«Биологиялық модельдер және қолданбалы есептер» бағдарламасы бойынша элективті курсын оқыту кезінде оқушылардың биологиялық базалық білімін кеңінен пайдалана алады. Биологиялық модельдеу жұмыстарын жасай отырып, оқушылар биологияның заңдылықтарын, құбылыстарын, тіршілік үдерістерін меңгереді және биологиялық есептерді шешу арқылы танымы кеңейеді, биологиялық есептерді орындау арқылы логикалық ойлау қабілеті артады. «Биологиялық модельдер және қолданбалы есептер» бағдарламасы бойынша оқушылар білімін саралап отыру тиімді деп ойлаймын.Оқушылардың сабақ басында білім деңгейі мен сабақ соңындағы білім деңгейін анықтау үшін диагностиканы қолдана отырып, білім алушылардың жетістіктерін үнемі бағалау қажет.Нәтижелер оқушылар үшін бұл бағдарлама бойынша курсты аяқтағаннан кейін мамандық таңдауда да үшін маңызды болуы керек. Қорытындылай келе, «Биологиялық модельдер және қолданбалы есептер» бағдарламасы аясында өткізілетін сабақтар өздігінен білім алуды жалғастыруға, биологиялық модельдеу жұмыстарын орындау арқылы биологиялық білімінің теориялық мәнін түсінуге, биологиялық есептерді сауатты шығаруға мүмкіндік береді.

**Пайдаланған әдебиеттер тізімі:**

 1. К.Қ. Қазыбаева Л.Д. Адыбаева. Биология сабағында оқушылардың шығармашылық және танымдық қабілетін дамыту. –Алматы, 2009ж. – 46 б.

 2. Шарипханова, А.С., Даутова, З.С. Жаңартылған мазмұндағы биологияны оқыту әдістемесі: Оқу құралы. - Өскемен: С. Аманжолов атындағы ШҚМУ «Берел» баспасы, 2019. - 56 б

3. Маусымбаев Ж. Жоғары оқу орнында болашақ жаратылыстану пәндері мұғалімін кәсіби даярлау теориясы мен практикасы. п.ғ.д. дҽрежесін алуға дайындалған диссертация автореф.–Алматы, 2005

4. Элективные курсы в профильном обучении школьников : учебное пособие / А. В. Теремов. — Москва : Московский педагогический государственный университет, 2017. — 45 c.